An Here

Krouet eo bet an ti-embann **An Here** e 1983 hag aet eo da freuz-stal e diwezh 2005. Savet e oa bet gant Martial Menard hag a oa bet o labourat evel mestr-skol e Skol Diwan Kemper a oa staliet e Ploveilh d'ar mare-se). Goude e brantad kelenn e brezhoneg e komprenas pegen pouezus e oa kinnig d'ar skolidi ha d'ar grennarded levrioù brezhonek embannet gant perzhioù mat e-keñver al live etrebroadel.

E 1988 e krogas An Here da sevel ur geriadur hollvrezhonek. Ur stumm skeudennaet a oe embannet e 1995 (Geriadur brezhoneg) hag ur stumm ledanaet ha diskeudenn e 2001 (Geriadur brezhoneg An Here).

An ti-embann brezhonek a live etrebroadel nemetañ eo bet An Here ha diwar kementad ha liezegezh e broduerezh e c'heller priziañ ar roll dibar en deus bet el lennegezh vrezhonek evit ar yaouankiz hag evit an holl vrezhonegerien.

Tremen 190 levr brezhonek, 20 albom bannoù-treset brezhonek, 2 gazetenn vrezhonek ha 26 levr gallek zo bet embannet gant An Here.

## Aozadur ha politikerezh-embann
Dindan stumm ur gevarzhe eo bet savet An Here e 1983 ma veze aotreet da gaout yalc'hadoù diwar un abeg sevenadurel.

Rener an embann e oa Martial Menard ha Claudie Motais a zo bet e sekretourez feal, gouest da gemer perzh er sevel lod troidigezhioù.

Evit ar geriadurioù e voe bodet ur skipailh arbennigourien (dindan renerezh skiantel Pêr Denez evit ar geriadur kentañ). Iwan Kadored ha Jean-Yves Lagadeg o deus kemeret ur perzh dibar el labourioù skridaozañ.

E deroù an ti-embann e veze prenet al levrioù nevez gant kement skol Diwan, nemet e chome berniadoù bras pa veze lakaet embann etre 500 ha 1 000 skouerenn hep gouzout gant piv e c'hellfent bezañ lennet. Ne c'hellfe chom ar stal en e sav nemet gant yalc'hadoù publik ha pa vanke dezhañ e chome digopr an implijidi mizioù-pad. 

Gant skoazelloù publik e c'hellas An Here lakaat embann etre 8 ha 10 levr bep bloaz e dibenn ar bloavezioù 1990, met pa strishaas ar yalc'hadoù goude 1995 e klaskas Martial Menard ledanaat ar brenerien dre sevel ur rann c'hallek. Setu perak e c'hellas kaout ar chañs da embann *Mémoires d'un paysan bas-breton* (emvuhezskrid Jean-Marie Déguignet) a c'hounezas ur vrud divent ken e voe tennet 150 000 skouerenn anezhañ.
Koulskoude pa oa bet degaset ar skrid gant ur gevarzhe istorel, ne'z eas e kef An Here nemet ul lodenn vihan eus an arc'hant gounezet.

Staliet e oa bet An Here e-pad seitek vloaz en ur savadur bihan tost da skolaj Diwan ar Releg pa oa un emglev etre An Here, Diwan hag ar gevarzhe A-gevred evit merañ savadurioù ar skol gozh roet gant Ti-kêr ar Releg-Kerhuon. E 2001 e tilojas An Here da Blougastell-Daoulaz.

Dre ma voe digresket ar yalc'hadoù publik goude afer Roparz Hemon e 2000, ne c'hellas mui An Here embann kement a levrioù evel ma rae a-raok hag e reas freuz-stal e 2005.

## Arc'hantaouiñ
Yalc'hadoù a zo bet roet gant strollegezhioù publik Breizh evit harpañ An Here, da gentañ holl evit ar geriadurioù. Kalz a arc'hant a zo bet roet gant Unaniezh Europa, ar Riez gall, Kuzul-Departamant Penn-ar-Bed ha Rannvro Vreizh.

E-pad ar bloavezioù kentañ e veze harpetmat An Here gant skolioù Diwan a brene an holl levrioù embannet gant un distaol 30%. Koulskoude e savas sach-blev war ar c'hraf-se e 1997. 

## Levrioù evit ar skolidi
En deroù e talc'has An Here da embann levrioù eeun, marc'had-mat, evel an heuliad *Jakez ha Jakeza* gant 3 live yezh, kemeret an dalc'had e Kembre.

Klasket e voe ivez sevel albomoù livet, gant goloioù kartoñ, ha ne oa ket anezho e brezhoneg betek-eñ. Diwar an diouer a arc'hant e klaske Martial Menard sevel kevratoù kenembann gant tiez-embann broioù all. Mat e kavas adembann meur a levr o tont eus Katalonia pa oa roet yalc'hadoù gant ar gouarnamant lec'hel evit al levrioù troet diwar ar c'hatalaneg. Ur bern all a levrioù a deuas eus troidigezhioù diwar ar c'hembraeg hag an euskareg.

## Levrioù evit ar grennarded
A-raok ma voe digoret (e 1988) ar skolaj brezhonek kentañ er Releg e klaskas Martial Menard embann levrioù evit ar skolajidi da zont. E 1 500 skouerenn e veze tennet al levrioù pa ne oa nemet un degad bugale a c'helle lenn anezho !

## Katalog brezhonek
### Geriadurioù
*''Kentañ geriadur Eflamm ha Riwanon'', 1984
**[[Geriadur brezhoneg An Here]]* (10 300 pennger), 1995 
*Eil embannadur (21 300 pennger), 2001 

### Levrioù evit an oadourien
**Alc'hwez Bras ar Baradoz Vihan – Geriahudur ar Brezhoneg*, Martial Menard, 1995 
**Beaj Eneour war Fleur de Lampaul – Levr-bourzh ur martolod yaouank*, Eneour Puilh-Stefan, 2001 
**Breizh, karregadoù ha maenadoù kaer*, Yann Lukas, Joël Rolet, skeudennoù gant Baptiste-Yves Leglatin, 2001 
**Douaroniezh Breizh – Ar vro hag an armerzh*, Gwenole Bihannig, 1997 
**Ti ar Bobl*, Louis Guilloux, 1999 
### Levrioù evit ar yaouankizoù
}
**Nanu, ar mank bihan*, 2001 
**Priñsezig an Dour*
**Prof Nedeleg Lommig*, 1999 
**Rozenn Penn-Avel*, 2002 
**Telo Poullig ar Stered*, 1999 
**Trifin Strap-he-latenn', 2002 
**Zoo Rozenn*, 2001 

===Bannoù-treset===
;Dastumad *Troioù-kaer Tintin*
*Renket hervez urzh an embannadur gallek orin gant Casterman.
Skridoù ha skeudennoù gant [[Hergé]] ; brezhoneg gant Divi Kervela ha Martial Menard, war-bouez daou albom.

===Kazetennoù===
;Evit ar vugale vihan
**Cholori*, miziek, 24 fajenn, ment 20x20 cm — Embannet eus an niverenn 0 (1983) betek an niverenn 96 (Du 1991) — ISSN 0760-1085
**Albom Cholori*, albomoù bloazhiek, 12 niverenn strobet — ISSN 0760-1085
**Choloc'hoari*, stagadennoù er-maez koumanant, 48 pajenn, ment 20x20 cm — ISSN 0760-1085
**Loupig a ra tro ar bed*, stagadenn da *Cholori* niv. 35, 1986, 32 bajenn, ment 20x20 cm — Skrid gant [[Divi Kervella]] hag [[Erwan Kervella]] († [[1984]]), tresadennoù gant Divi Kervella
;Evit ar grennarded
**Talabao — Ar gazetenn a ra trouz*, daouviziek, ment A4 (21x29,7 cm) — Embannet eus an niverenn 1 (Genver-C'hwevrer 1987) betek an niverenn 20 (Du-Kerzu 1991) — ISSN 0982-8311
===Sonerezh===
** 'Raok 'n diroll*, sonet gant al laz *Rêve de gosse* ha kanet gant [[Jean-Luc Roudaut]]
**Kanevedenn*, sonet gant *Rêve de gosse* ha Jean-Luc Roudaut
===Video===
;Kasedigoù
**Troioù-kaer Spot* ([[tresadennoù-bev]], pevar c'hasedig)
;CD-ROM
**Teo, Leo ha Manda* ([[c'hoari-video]])

==Katalog gallek==
===Levrioù evit an oadourien===
;Dastumad *Essai*
*1997 : [[Erwan Vallerie]], *Nous barbares locaux – Théorie de la nation et autres textes de Sav Breizh* 
*1998 : [[Annaig Le Gars]], *Les Bretons par eux-mêmes – Essai sur la condition bretonne* 
*1999 : [[Yannick Pelletier]], *Des ténèbres à l'espoir – ssai sur l'oeuvre littéraire de Louis Guilloux* 
*1999 : [[Eva Vetter]], *Plus de breton ? – Conflit linguistique en Bretagne rurale* 
*2000 : [[Pascal Rannou]], *Inventaire d'un héritage – Essai sur l'œuvre littéraire de Pierre-Jakez Hélias* 
;E-maez dastumad
*1996 : [[Anatole Le Braz]], *L'évêque Audrein – Roman historique* 
*1997 : [[Marie-Anne de Bovet]], *Irlande 1889 – Trois mois en Irlande* 
*1999 : Martial Menard, *Petit guide d'initiation au breton* 
*2000 : [[Mikaela Kerdraon]], *Xavier Grall – Une sacrée gueule de Breton* 
*2000 : [[Hervé Le Borgne]], *Mais qu'allez-vous faire avec vos artichauts ? – Essai sur la démocratie bretonne à venir* 
*2000 : [[René-Jean de Botherel du Plessis]], *Protestations adressées au roi et au public, par monsieur de Botherel, procureur général syndic des États de Bretagne* 
*2001,: [[Jean-Marie Déguignet]], *Histoire de ma vie – L'intégrale des Mémoires d'un paysan bas-breton* 
*2001 : [[Kristian Hamon]], *Les nationalistes bretons sous l'occupation* 
*2001 : [[Guillaume Kergourlay]], *Le pays des vivants et des morts – Bro-Eliant, une mémoire* 
*2001 : [[René Le Bihan]], [[Renée Mabin]], [[Martica Sawin]], *Yves Tanguy* 
*2002 : [[Erwan Chartier]], [[Ronan Larvor]], *La question bretonne – Enquête sur les mouvements politiques bretons* 
*2002 : [[Ronan Gorgiard]], *Festival des Vieilles Charrues – 10 ans de labour* 
*2002 : [[Xavier Grall]], *Mémoires de ronces et de galets – Textes donnés à la revue Sav Breizh* 
*2002 : Martial Menard, *Petit dictionnaire des plus belles injures bretonnes* 
*2003 : Xavier Grall, *Au nom du père – Chroniques du Logéco* 
*2004 : Anatole Le Braz, *Impressions de Bretagne* 
*2004 : [[Jean-Charles Perazzi]], *Reporter en Bretagne – 25 ans d'Histoire contemporaine au Quotidien* 
===Levrioù evit ar vugale===
;Dastumad *L'Arbre à Contes*
*1998 : *Contes et légendes de Basse-Cornouaille*, Jean-Marie Déguignet, 
*2000 : *Contes du Cap-Sizun*, [[Yvon Crocq]], 
;E-maez dastumad
*2000 : Jean-Charles Perazzi (skrid), [[Bernard Mahé]] (skeudennoù), *Au grand désespoir d'Arsène* 
*2001 : Jean-Charles Perazzi (skrid), Bernard Mahé (skeudennoù), *Arsène fait son beurre dans le béton'' 
## Liammoù diavaez
* 
* 
* 
* 
* 
* 

## Pennadoù kar
*Geriadur brezhoneg An Here2-86843-164-X

## Notennoù